
Na temelju članka 39. Zakona o elektroničkim medijima (NN 111/21, 114/22), načelnik Općine Podstrana raspisuje
JAVNI POZIV
za financiranje programskih sadržaja elektroničkih medija u 2027. godini

1. Predmet Javnog poziva
Predmet ovog Javnog poziva je prikupljanje prijava za financiranje programskih sadržaja elektroničkih medija u 2027. godini.
Sukladno odredbama Zakona o elektroničkim medijima („Narodne novine“, broj 111/21, 114/22) elektronički mediji su audiovizualni programi, radijski programi i elektroničke publikacije.
Pod programskim sadržajima podrazumijevaju se objave od interesa za Općinu Podstrana koje su izdvojene u tematske cjeline ili pojedinačno.
Cilj dodjele financijskih potpora je proizvodnja i objava kvalitetnih programskih sadržaja od interesa za općinu Podstrana.

 Kriteriji temeljem kojih će se utvrđivati prednost prijavljenog projekta/programa su:
	 
	                                            Kriterij
	          Broj bodova

	1.
	Kvaliteta, kreativnost, inovativnost, autorski pristup u osmišljavanju programskog sadržaja
	 
              0 – 5

	2.
	Lokalni karakter programskog sadržaja (praćenje događaja na području Općine Podstrana), usmjerenost na potrebe i interese mještana Općine Podstrana i uključenost mještana u predložene programske sadržaje
	 
              0 - 5              

	3.
	Omjer kvantitete objava i troškova proizvodnje i emitiranja/objavljivana programskog sadržaja                                 

	             0 - 5  


	4.
	Doseg objava pojedinog medija (istraživanje gledanosti/slušanosti/pregledi sadržaja na internetu)
	 
             0 – 5

	
	
Ukupno                                                                                  
	         
             0 – 20

	
	
	


Vrijednost boda je sljedeća:
5 - u potpunosti se odnosi na prijavljen program
4 - u velikoj mjeri se odnosi na prijavljen program
3 - djelomično se odnosi na prijavljen program
2 - u najmanjoj mogućoj mjeri se odnosi na prijavljen program
1 - nedovoljno se odnosi na prijavljen program
0 - nije primjenjivo

Sukladno Pravilniku Fonda za poticanje pluralizma i raznovrsnost elektroničkih medija, Agencije za elektroničke medije (NN 84/2022) dodatno će se vrednovati, s maksimalno 5 bodova, sadržaji usmjereni na teme:
· ostvarivanje prava građana na javno informiranje
· poticanje gospodarskih aktivnosti na području općine Podstrana
· praćenje razvojnih projekata Općine Podstrana
· poticanje kulturne raznolikosti i njegovanje baštine
· razvoj odgoja i obrazovanja
· razvoj znanosti
· razvoj umjetnosti i sporta
· promicanje ravnopravnosti spolova
· obrađivanje tema o osobama s invaliditetom
· zaštita okoliša i ljudskog zdravlja
· poticanje posebnih kulturnih projekata i manifestacija na području općine Podstrana
· promocija zdravlja i socijalne uključenosti posebno populacije starijih osoba, hrvatskih branitelja, osoba s invaliditetom i osoba s posebnim potrebama



Vrijednost boda je sljedeća:
5 - u potpunosti se odnosi na prijavljen program
4 - u velikoj mjeri se odnosi na prijavljen program
3 - djelomično se odnosi na prijavljen program
2 - u najmanjoj mogućoj mjeri se odnosi na prijavljen program
1 - nedovoljno se odnosi na prijavljen program
0 - nije primjenjivo 
Ukupni broj ostvarenih bodova čini zbroj bodova ostvarenih ocjenjivanjem po osnovnim kriterijima i bodova ostvarenih dodatnim ocjenjivanjem (maksimalan broj iznosi 25 bodova). Uvjete za financiranje stječe nakladnik odnosno programski sadržaj koji ostvari najmanje 10 bodova.
Sukladno ostvarenim bodovima i osiguranim proračunskim sredstvima odabrani programski sadržaji financirati će se prema bodovnoj listi utvrđenoj sukladno obrascu ocjenjivanja.

2. Uvjeti za prijavu na Javni poziv
Na Javni poziv se mogu prijaviti nakladnici koje imaju sjedište, odnosno prebivalište u Republici Hrvatskoj, koji obavljaju djelatnost elektroničkih medija:
1. Televizijski nakladnici upisani u Knjigu pružatelja medijskih usluga televizije Agencije za elektroničke medije (AEM)
2. Radijski nakladnici upisani u Knjigu pružatelja medijskih usluga radija Agencije za elektroničke medije (AEM)
3. Elektroničke publikacije upisane u Knjigu pružatelja elektroničkih publikacija koje svojim sadržajem nisu proizašle iz tiskanih medija
Pravo na dodjelu financijskih sredstava ne mogu ostvariti nakladnici koji za isti programski sadržaj ostvaruju potporu iz sredstava Fonda za poticanje pluralizma i raznovrsnosti elektroničkih medija, državnog proračuna ili proračuna Europske unije; koji su u likvidaciji ili u stečajnom postupku; koji u vlasničkom udjelu imaju jedinice lokalne/područne (regionalne) samouprave i koji imaju nepodmirenih obveza prema Općini Podstrana. 

3.  Sadržaj prijave na Javni poziv
Prijava na Javni poziv sadrži sljedeću dokumentaciju:
Obrasce prijave koji moraju biti točno i u cijelosti popunjeni i ovjereni i to:
1. Obrazac br. 1 – podaci o podnositelju prijave na Javni poziv za financiranje programskih sadržaja elektroničkih medija u 2027. godini,
2. Obrazac br. 2 – podaci o projektu/programskom sadržaju koji se prijavljuje na Javni poziv za financiranje programskih sadržaja elektroničkih medija u 2027. godini,
3. Izjava o ispunjavanju zakonskih uvjeta za prijavu, ovjerena pečatom i potpisom ovlaštene osobe za zastupanje,
4. Izvadak iz Upisnika medijskih usluga koji se vodi pri Vijeću za elektroničke medije,
5. Potvrda Porezne uprave kojom nakladnik dokazuje da nema nepodmirenih obveza prema Republici Hrvatskoj,
6. [bookmark: _Hlk121124126]Izjava nakladnika da za isti programski sadržaj ne ostvaruju potporu iz sredstava Fonda za poticanje pluralizma i raznovrsnosti elektroničkih medija, državnog proračuna ili proračuna Europske unije; da nije u postupku likvidacije, niti u stečajnom postupku, te da nisu u vlasničkom udjelu jedinice lokalne/područne (regionalne) samouprave.

Obavezni obrasci prijave dostupni su na web stranici Općine Podstrana: www.podstrana.hr. 
Obrasci se ispunjavaju isključivo pomoću računala.
Nakladnik može na Javni poziv prijaviti više programskih sadržaja. U tom slučaju programski se sadržaji prijavljuju odvojeno.

4. Rok za podnošenje prijave
Rok za podnošenje prijave je petnaest (15) dana od dana objave ovoga Javnog poziva na internetskoj stranici Općine Podstrana zaključno sa 02. studenog 2026. godine.
Prijave ponuda šalju se preporučenom poštom ili se dostavljaju osobno u zatvorenoj omotnici na protokol Općine Podstrana,  na adresu: 
        OPĆINA PODSTRANA, Trg. dr Franje Tuđmana 3, 21312 PODSTRANA
 s naznakom „PRIJAVA NA JAVNI POZIV ZA FINANCIRANJE PROGRAMSKIH SADRŽAJA ELEKTRONIČKIH MEDIJA U 2027. GODINI – NE OTVARAJ''
Neće se razmatrati ponude koje pristignu izvan roka određenog Javnim pozivom, nepotpune ponude, te ponude podnositelja koji ne zadovoljavaju kriterije Javnog poziva.

Broj i iznos dodijeljenih potpora bit će usklađen s raspoloživim proračunskim sredstvima Općine Podstrana.

Općina Podstrana zadržava pravo odobriti potporu u iznosu manjem od zatraženog iznosa navedenog u prijavi, ovisno o raspoloživim proračunskim sredstvima.

Načelnik Općine Podstrana donosi zaključak o odabiru korisnika financijskih potpora te odobrava iznose potpora.


5. Rezultati Javnog poziva, pravo prigovora, potpisivanje ugovora
Rezultati Javnog poziva biti će objavljeni na internetskoj stranici Općine Podstrana (www.podstrana.hr) u roku od pet (5) dana od donošenja Zaključka o odabiru.

Zaprimljeni prijedlozi programskih sadržaja s pratećom dokumentacijom se neće vraćati.

Nakladnik koji je sudjelovao u Javnom pozivu može podnijeti prigovor na Zaključak o odabiru korisnika potpora.

Prigovor se podnosi načelniku Općine Podstrana u roku od osam (8) dana od dana objave Zaključka o odabiru korisnika financijskih potpora. O prigovoru odlučuje načelnik Općine Podstrana.
Nakladnici kojima se odobre financijske potpore sklopit će s Općinom Podstrana ugovor o financiranju programskih sadržaja kojim će se regulirati međusobna prava i obveze korisnika financijskih potpora i Općine Podstrana. 
Sve dodatne informacije mogu se dobiti na telefon 021/666-604, ili na e-mail mia.barbic@podstrana.hr.

